UB 160. Treasure hunt aniversar, organizat de voluntari și studenți de la Muzeul Universității din București și Facultatea de Istorie

Joi, 18 iulie 2024, voluntari și studenți de la Muzeul Universității din București și Facultatea de Istorie vor organiza, începând cu ora 12:00, un treasure hunt aniversar dedicat împlinirii a 160 de ani de la înființarea Universității din București și a 330 de ani de învățământ superior în spațiul românesc.
Startul va fi dat din Holul de Marmură al Facultății de Litere (Str. Edgar Quinet, nr. 5), unde echipa de voluntari UB îi vor aștepta pe cei dornici să descopere istoria Universității din București într-un mod inedit.
Ce ai de făcut?
Înscrie-te în competiție prin completarea formularului disponibil aici. 
Dă join evenimentului de pe facebook de aici.
Vino joi, 18 iulie 2024, la ora 12:00, în Holul de Marmură al Facultății de Litere (Str. Edgar Quinet, nr. 5).
Linia de finish va fi în Sala de Spectacole a Casei Universitarilor (Str. Dionisie Lupu, nr. 46). Asigură-te că rezolvi ghicitorile oferite de voluntarii UB cel mai rapid, fii primul care ajunge la Casa Universitarilor și bucură-te de premiile pe care ți le-am pregătit. 
Treasure hunt-ul face parte din seria de evenimente organizate de Universitatea din București cu prilejul celebrării a 160 de ani de la înființare și a 330 de ani de învățământ superior în spațiul românesc.
Evenimentele dedicate împlinirii a 160 de ani de la înființarea Universității din București și a 330 de ani de învățământ superior în spațiul românesc se desfășoară sub patronajul Ministerului Educației și cu sprijinul Băncii Comerciale Române – BCR, KPMG România, Kaufland România, Societății Civile de Avocați „Stoica & Asociații” și Aqua Carpatica.
Mai multe detalii pot fi consultate pe site-ul 160.unibuc.ro.


